CELEX: 32015R0630
Language: hu
Date: 2015-04-22 00:00:00
Title: A Bizottság (EU) 2015/630 végrehajtási rendelete (2015. április 22.) az Orosz Föderációból az Európai Unióba irányuló faexportra alkalmazandó vámkontingensek kiosztásáról szóló 498/2012/EU végrehajtási rendelet módosításáról

23.4.2015   
            
            
               HU
            
            
               Az Európai Unió Hivatalos Lapja
            
            
               L 104/8
            
         A BIZOTTSÁG (EU) 2015/630 VÉGREHAJTÁSI RENDELETE
   (2015. április 22.)
   az Orosz Föderációból az Európai Unióba irányuló faexportra alkalmazandó vámkontingensek kiosztásáról szóló 498/2012/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unió és az Orosz Föderáció közötti, az Orosz Föderációból az Európai Unióba irányuló faexportra vonatkozó vámkontingensek kezeléséről levélváltás formájában létrejött megállapodásnak, valamint az említett megállapodás szerinti technikai szabályokról az Európai Unió és az Orosz Föderáció kormánya között létrejött jegyzőkönyvnek az Unió nevében történő aláírásáról és ideiglenes alkalmazásáról szóló, 2011. december 14-i 2012/105/EU tanácsi határozatra (1) és különösen annak 4. cikkére,
   mivel:
   
               (1)
            
            
               2012. augusztus 22-én az Oroszországi Föderáció csatlakozott a Kereskedelmi Világszervezethez. Az Oroszországi Föderáció kötelezettségvállalásai magukban foglalják bizonyos tűlevelű fafajták vámkontingenseit, amelyeknek egy része az Európai Unióba irányuló exportra esik. Az említett vámkontingensek kezelésének szabályait az Európai Unió és az Orosz Föderáció közötti, az Orosz Föderációból az Európai Unióba irányuló faexportra vonatkozó vámkontingensek kezeléséről levélváltás formájában létrejött megállapodás (a továbbiakban: megállapodás), valamint az Európai Unió és az Orosz Föderáció kormánya között létrejött megállapodás szerinti technikai szabályokról szóló jegyzőkönyv (a továbbiakban: jegyzőkönyv) tartalmazza. A megállapodást és a jegyzőkönyvet 2011. december 16-án írták alá. A megállapodást és jegyzőkönyvet az Oroszországi Föderáció Kereskedelmi Világszervezethez való csatlakozásának időpontjától ideiglenesen alkalmazzák.
            
         
               (2)
            
            
               A 2012/105/EU határozat 4. cikke értelmében a 498/2012/EU bizottsági végrehajtási rendelet (2) meghatározta az Orosz Föderációból az Európai Unióba irányuló faexportra alkalmazandó vámkontingensek kiosztására vonatkozó szabályokat. A rendelet hatályát veszti azon a napon, amikor a jegyzőkönyvet már nem ideiglenesen kell alkalmazni.
            
         
               (3)
            
            
               A megállapodást és a jegyzőkönyvet továbbra is ideiglenesen alkalmazzák a megkötésükig szükséges eljárások lezárásáig.
            
         
               (4)
            
            
               A 449/2014/EU bizottsági végrehajtási rendelet (3) a vámkontingensek alacsony kihasználtságának tekintetbevétele érdekében módosította a 498/2012/EU végrehajtási rendeletet. Ennélfogva behozatali felső értékeknek a 498/2012/EU végrehajtási rendelet 13. és 14. cikkben előírt csökkentését a 2015-ös kontingensidőszakban felfüggesztették.
            
         
               (5)
            
            
               A vámkontingensek 2014-es kontingensidőszakban való alacsony kihasználtságát figyelembe véve, behozatali felső értékekre vonatkozóan a 498/2012/EU végrehajtási rendelet 13. és 14. cikkben előírt csökkentést a 2016-os kontingensidőszakra is fel kell függeszteni, hogy különösképpen a hagyományos importőrök teljes mértékben kihasználhassák a vámkontingenseket.
            
         
               (6)
            
            
               A 498/2012/EU végrehajtási rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a 2012/105/EU határozattal létrehozott Fabehozatali Bizottság véleményével,
            
         ELFOGADTA EZT A RENDELETET:
   1. cikk
   A 498/2012/EU végrehajtási rendelet 15. cikkének (2) bekezdése helyébe a következő szöveg lép:
   
      „2.   A 13. és 14. cikk rendelkezései nem alkalmazandók az első három kontingensidőszakot követő első és második kontingensidőszak során.”
   
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 57., 2012.2.29., 1. o.
   
   
      (2)  A Bizottság 2012. június 12-i 498/2012/EU végrehajtási rendelete az Orosz Föderációból az Európai Unióba irányuló faexportra alkalmazandó vámkontingensek kiosztásáról (HL L 152., 2012.6.13., 28. o.).
   
      (3)  A Bizottság 2014. május 2-i 449/2014/EU végrehajtási rendelete az Orosz Föderációból az Európai Unióba irányuló faexportra alkalmazandó vámkontingensek kiosztásáról szóló 498/2012/EU bizottsági végrehajtási rendelet módosításáról (HL L 132., 2014.5.3., 57. o.).